ગુજરાતી વિક્શનરીમાં ઉમેરો કરી એને વિશાળ બનાવવા ગુજરાતી વિકિપીડિયાના ઘણા સભ્ય ઉત્સુક છે પણ વિકિડેટા જેવી સ્ટ્રકચર્ડ ડેટા સપોર્ટ કરતી વિક્શનરી લોન્ચ થાય એની રાહ જોઈએ છીએ. એ પછી ગુજરાતી ભાષાના સૌથી વિશાળ શબ્દજ્ઞાનકોષ ભગવદ્ગોમંડળ (૯૦૦૦થી વધુ મોટા પાનાં; ૨,૮૧,૩૭૭ શબ્દ; જે ૨૦૧૬થી પબ્લિક ડોમેનમાં છે) ને ઓનલાઈન કરવા પણ વિચાર છે. આ સાથે આધુનિક શબ્દો પણ ઉમેરીશું. અત્યારે હું વિકિડેટા અને વિકિપીડિયામાં વધુ કાર્યરત છું જેમાં પણ ઘણું કામ પેન્ડિંગ છે. આમ છતાં હું અહીં અવારનવાર શબ્દો ઉમેરતો રહીશ. સ્લેંગ (ગાળ/અપશબ્દના સંદર્ભમાં કે રોજબરોજના વપરાશના સંદર્ભમાં?) અને આધુનિક શબ્દો તો ઘણા છે ઉમેરવાલાયક, તો એ પણ ઉમેરીશું. આજથી વીસ વર્ષ પહેલાં બોલાતી અને અત્યારે બોલાતી ગુજરાતી ભાષામાં પુષ્કળ ફરક છે. અત્યારે અંગ્રેજી શબ્દો વગર ભાગ્યેજ ગુજરાતી બોલાય છે અને એનું શુદ્ધ ગુજરાતી માત્ર ડિક્ષનરીમાં જ જોવા મળે એવું છે. જેમકે ટેલીવિઝન/ટીવીનું શુદ્ધ ગુજરાતી દુરદર્શન થાય પણ કોઈ વાપરતું નથી. આ ઉપરાંત મારે પોતાને પણ વિક્શનરી શીખવું પડે અને સાથે સાથે ગુજરાતી વ્યાકરણ/લેક્ઝીકોગ્રાફી પર પકડ કેળવવી પડે. જોઈશું અને કરીશું પણ ધીમે ધીમે. આભાર. --Nizil Shah (talk) 19:17, 26 July 2017 (UTC)